
A N U N Ț 
Spitalul Clinic de Urgență „Bagdasar-Arseni” București, în conformitate cu prevederile Ordinului M.S. nr. 284/2007 pentru aprobarea Metodologiei – cadru de organizare și desfășurare a concursurilor/examenelor pentru ocuparea funcțiilor publice specifice comitetului director din spitalele publice, cu modificările și completările ulterioare, organizează concurs/examen pentru ocuparea funcției specifice comitetului director de Director de Îngrijiri, post contractual vacant cu normă întreagă, durată determinată de 4 (patru) ani, în cadrul Comitetului Director. 

La concurs/examen se pot înscrie candidații care îndeplinesc, cumulativ, criteriile generale și specifice prevăzute de  Ordinului M.S. nr. 284/2007, cu modificările și completările ulterioare:
1. Criterii generale:
a)	au domiciliul stabil în România;
b)	nu au fost condamnați definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică în făptuirea justiției, de fals ori a unor fapte de corupție sau a unei infracțiuni săvârșite cu intenție, care i-ar face incompatibili cu exercitarea funcției, cu excepția situației în care a intervenit reabilitarea;
c)	au o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
d)	nu au vârsta de pensionare, conform prevederilor legale în vigoare.   

2. Criterii specifice pentru funcția de Director de Îngrijiri:
a) sunt asistenţi medicali generalişti, moaşe sau asistenţi medicali cu grad principal;
b) deţin gradul principal de cel puţin doi ani;
c) sunt absolvenţi de învăţământ universitar de lungă sau scurtă durată, cu diplomă de licenţă/absolvire.
   
[bookmark: bookmark2][bookmark: bookmark3]Dosarul de înscriere la concurs/examen trebuie să conțină următoarele documente:
a) cererea de înscriere;
b) copie de pe actul de identitate;
c) copie de pe diploma de licență sau de absolvire, după caz;
d) copia certificatului de absolvire a examenului de grad principal;
e) curriculum vitae;
f) adeverința care atestă vechimea în gradul profesional sau in specialitatea studiilor, după caz;
g) cazierul judiciar;
h) certificat de integritate comportamentală;
i) declarația pe propria răspundere că nu a desfășurat activități de poliție politică, așa cum este definită prin lege;
j) adeverință medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
k) proiectul de specialitate.

Concursul/examenul va avea loc la sediul Spitalului Clinic de Urgență ”Bagdasar-Arseni” București, Șoseaua Berceni nr. 12, sector 4, București, la etaj I, Corp A, Sala „Bagdasar”, și constă în:
· test grilă/lucrare scrisă de verificare a cunoștințelor din legislația specifică postului - în data de 23.11.2026,ora 10:00;
· susținerea proiectului de specialitate - în data de 24.11.2026, ora 10:00;
· interviul de selecție - în data de 25.11.2026, ora 10:00.
Accesul se va face pe baza actului de identitate, cu 15 minute înainte de ora stabilită pentru începerea probelor.
	ACTIVITATE PLANIFICATĂ
	ORA / INTERVALUL ORAR
	DATA  / PERIOADA


	Data afisare (cu cel putin 15 zile lucrătoare inainte de prima proba a concursului)-Monitor, posturi.gov, site, avizier, ziar
	
	29.10.2026

	Data limită până la care se pot depune dosarele de înscriere (cu cel puțin 5 zile lucrătoare înainte de data susținerii concursului)
	zilnic, între orele 
09.00 – 14.00
	29.10.2026-
13.11.2026

	Selecția dosarelor și afișarea rezultatelor selecției dosarelor (“admis”/”respins”) la sediul spitalului și pe pagina de web a SCUBA
	ora 12.00
	16.11.2026

	Data limită până la care se pot depune contestațiile la selecția dosarelor (în cel mult 24 ore de la data comunicării rezultatelor verificării)
	 
ora 12.00
	17.11.2026

	Soluționarea contestațiilor și afișarea rezultatelor finale la selecția dosarelor (în 24 ore de la data depunerii contestatiei)
	ora 14.00
	18.11.2026

	Susținerea probei scrise/test grila 

	Incepand cu ora
10.00 
	23.11.2026

	Susținerea orală a proiectului de specialitate
	Incepand cu ora
10.00
	24.11.2026

	Interviul de selecție
	Incepand cu ora
10.00
	25.11.2026

	Afișarea rezultatelor finale ale probelor de concurs
	ora 14.00
	25.11.2026

	Depunerea contestațiilor la rezultatele probelor de concurs (cu excepția interviului de selecție)
	ora 14.00
	26.11.2026

	Soluționarea contestațiilor și afișarea  rezultatelor deciziei comisiei de soluționare a contestațiilor
	ora 14.00
	27.11.2026

	Afișarea rezultatelor finale ale concursului
	ora 14.30
	27.11.2026



*La stabilirea calendarului de concurs au fost luate în considerare doar zilele lucrătoare.
Dosarele de concurs se depun cu cel puțin 5 (cinci) zile lucrătoare înainte de data primei probe a concursului, la sediul spitalului, Corp B, etaj II, camera 16 (Compartiment juridic), la D-na CJ. Mihaela PĂRĂU, secretarul comisiei, respectiv până la data de 13.11.2026, ora 14.00; date de contact: telefon 021.334.30.25, interior 1221 sau 0744.995.366.
Persoanele interesate să participe la concursul organizat pentru ocuparea funcției de director de îngrijiri pot obține informații suplimentare:
· la sediul instituției, etaj II, corp B, camera 16 - Secretariat comisie de concurs (Compartiment juridic), zilnic, între orele 09.00-14.00, d-na Mihaela PĂRĂU, telefon 021 334 30 25, interior 1221 sau 0744.995.366, 
· prin e-mail, la adresa de poștă electronică juridic.scuba@bagdasar-arseni.ro
Bibliografia și temele cadru pentru proiectul de specialitate vor fi afișate la avizierul spitalului și se vor publica și pe site-ul unității www.bagdasar-arseni.ro, la secțiunea CARIERE.

Documentele solicitate pentru înscrierea la concurs/examen vor fi prezentate și în original, în vederea verificării conformității copiilor cu acestea.
Candidații al căror dosar de înscriere a fost respins pot depune contestație în cel mult 24 de ore de la data comunicării rezultatului verificării. Contestația se soluționează de către Comisia de soluționare a contestațiilor, în termen de 24 de ore de la data depunerii acesteia.
Probele de evaluare se notează cu note de la 1 la 10.
Pentru a fi declarați admiși, candidații trebuie să obțină în cadrul concursului/examenului media finală cel puțin 7,00, iar la fiecare probă minimum nota 6,00. Media finală a fiecărui candidat se calculează cu două zecimale, ca medie aritmetică a notelor obținute la probele de evaluare.
Candidații au dreptul să conteste rezultatul final al concursului/examenului, cu excepția interviului de selecție, în termen de 24 de ore de la afișare. Contestațiile se soluționează de comisia de soluționare a contestațiilor în termen de 24 de ore de la data depunerii la secretarul comisiei de concurs/examen.



BIBLIOGRAFIA DE CONCURS pentru funcția de director de îngrijiri:

1. LEGEA nr. 95/2006 privind reforma în domeniul sănătății, republicată, cu modificările și completările ulterioare:
a) Titlul VII - Spitalele;
b) Titlul XVI - Răspunderea civilă a personalului medical și a furnizorului de produse și
servicii medicale, sanitare și farmaceutice;
2. O.G. nr. 144/2008 privind privind exercitarea profesiei de asistent medical generalist, a profesiei de moașă și a profesiei de asistent medical, precum și organizarea și funcționarea Ordinului Asistenților Medicali Generaliști, Moașelor și Asistenților Medicali din România, cu modificările și completările ulterioare;
3. O.M.S. nr. 1761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia;
4. O.M.S. nr. 1101/2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare;
5. O.M.S. nr. 1.226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza naționala de date privind deșeurile rezultate din activități medicale;
6. O.M.S. nr. 921/2006 pentru stabilirea atribuțiilor comitetului director din cadrul spitalului public;
7. O.M.S. nr. 914/2006 pentru aprobarea normelor privind condițiile pe care trebuie sa le îndeplinească un spital in vederea obținerii autorizației sanitare de funcționare, cu modificările și completările ulterioare;
8. O.M.S. nr. 870/2004 pentru aprobarea Regulamentului privind timpul de munca, organizarea si efectuarea gărzilor in unitățile publice din sectorul sanitar, cu modificările și completările ulterioare
9. LEGEA nr. 46/2003 privind drepturile pacientului, cu modificările și completările ulterioare;
10. O.M.S. nr. 1410/2016 privind aprobarea Normelor de aplicare a Legii drepturilor pacientului nr. 46/2003;

[bookmark: bookmark10][bookmark: bookmark11][bookmark: bookmark12][bookmark: bookmark13]TEMELE – CADRU pentru proiectul de specialitate pentru ocuparea funcției de Director de Îngrijiri:
1. Controlul infecțiilor asociate asistenței medicale în unitățile sanitare
a) Identificarea factorilor de risc
b) Măsuri de prevenire a infecțiilor nosocomiale
2. Optimizarea activității de îngrijire prin planificare și documentare standardizată
a) Îngrijirea eficientă a pacienților: digitalizare și optimizare
b) Creșterea calității și siguranței îngrijirilor prin monitorizarea indicatorilor de nursing
3. Îmbunătăţirea structurii şi organizării spitalului:
a) Analiza circuitelor funcţionale;
b) Managementul integrat al activitatii spitalului din punct de vedere al directorului de îngrijiri.
4. Procesul de analiză a nevoii de formare în sănătate
a) Evaluare comparativă a rezultatelor cursurilor de formare
b) Propunere scrisă a planului de analiză a nevoii de formare
Proiectul de specialitate trebuie să fie realizat individual de către candidat, să rezolve problemele solicitate într-un volum de maximum 8-10 pagini tehnoredactate pe calculator cu fonturi de 14 și trebuie să fie depus la înscriere.

A. Descrierea situației actuale a spitalului;
B. Analiza SWOT a spitalului: puncte forte, puncte slabe, oportunități amenințări;
C. Identificarea problemelor critice;
D. Selecționarea unei probleme prioritare cu motivarea alegerii făcute;
E. Dezvoltarea proiectului de specialitate pentru problema prioritară identificată;
1. Scop;
2. Obiective — indicatori;
3. Activități.
a) definire
b) încadrare în timp — grafic Gantt;
c) resurse necesare — umane, materiale, financiare;
d) responsabilități
4. Rezultate așteptate;
5. Monitorizare — indicatori;
6. Evaluare — indicatori.

